SAMART บวกเกือบ 5% โบรกฯ เชียร์ “ซื้อ” ชูเป้า 19.10 บ.
SAMART บวกเกือบ 5% ล่าสุด ณ เวลา 11.14 น. อยู่ที่ 13.60 บาท บวก 0.60 บาท หรือ 4.62% สูงสุด 13.80 บาท ต่ำสุด 12.60 บาท ด้วยมูลค่าซื้อขาย 38.90 ล้านบาท ด้าน บล.ยูโอบี เคย์เฮียน (ประเทศไทย) เชียร์ “ซื้อ” ชูเป้า 19.10 บ.
12 ก.ย. 2559

ผู้สื่อข่าวรายงานว่า ราคาหุ้นบริษัท สามารถคอร์ปอเรชั่น จำกัด (มหาชน) หรือ SAMART ล่าสุด ณ เวลา 11.14 น. อยู่ที่ 13.60 บาท บวก 0.60 บาท หรือ 4.62% สูงสุด 13.80 บาท ต่ำสุด 12.60 บาท ด้วยมูลค่าซื้อขาย 38.90 ล้านบาท ขณะที่ดัชนีหุ้นไทยโดยรวมลบ 1.22%

โดย บล.ยูโอบี เคย์เฮียน (ประเทศไทย) ระบุในบทวิเคราะห์ (5 ก.ย.) แนะนำซื้อ SAMART ให้ราคาพื้นฐาน 19.10 บาท โดยกลุ่มบริษัทในเครือ SAMART จะได้รับประโยชน์จากการลงทุนของกระทรวงเทคโนยีสารสนเทศและการสื่อสาร (ICT) อย่างไรก็ตามได้ปรับประมาณการกำไรสุทธิปี 59-60 ลง จากกำไรสุทธิที่ออกมาต่ำกว่าคาดของ SIM และการดีเลย์ของโครงการรัฐส่งผลกระทบต่อ SAMTEL โดยมองว่าการที่ราคาหุ้นปรับตัวลงมาแรงในช่วงที่ผ่านมาได้สะท้อนปัจจัยลบไปแล้ว